CELEX ID: 32011D0126
Publication Date: 2011-02-21

Document:
TARYBOS SPRENDIMAS
2011 m. vasario 21 d.
dėl Europos bendrijos ir Vakarų Afrikos ekonominės ir pinigų sąjungos susitarimo dėl oro susisiekimo paslaugų tam tikrų aspektų sudarymo
(2011/126/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu ir 8 dalies pirma pastraipa,
atsižvelgdama į Europos Komisijos pasiūlymą,
atsižvelgdama į Europos Parlamento pritarimą,
kadangi:
(1)
2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų kai kurių nuostatų pakeitimo susitarimu su Bendrija.
(2)
Pagal Tarybos sprendimo, kuriuo Komisija įgaliojama pradėti derybas su trečiosiomis šalimis dėl galiojančių dvišalių susitarimų kai kurių nuostatų pakeitimo susitarimu su Bendrija, priede nustatytą tvarką ir nurodymus Komisija Europos bendrijos vardu susitarė su Vakarų Afrikos ekonomine ir pinigų sąjunga dėl Susitarimo dėl oro susisiekimo paslaugų tam tikrų aspektų.
(3)
Pagal Tarybos sprendimą 2010/144/EB (1) Susitarimas Bendrijos vardu buvo pasirašytas 2009 m. lapkričio 30 d. su sąlyga, kad jis gali būti sudarytas vėliau.
(4)
2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė visas Europos bendrijos teises bei pareigas.
(5)
Susitarimas turėtų būti patvirtintas,
PRIĖMĖ ŠĮ SPRENDIMĄ:
1 straipsnis
Europos bendrijos ir Vakarų Afrikos ekonominės ir pinigų sąjungos susitarimas dėl oro susisiekimo paslaugų tam tikrų aspektų (toliau - Susitarimas) patvirtinamas Sąjungos vardu.
2 straipsnis
Tarybos pirmininkas Sąjungos vardu pateikia Susitarimo 9 straipsnio 1 dalyje numatytą pranešimą ir šį pareiškimą:
„2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir nuo tos datos naudojasi visomis Europos bendrijos teisėmis bei vykdo visas Europos bendrijos pareigas. Todėl nuorodos į „Europos bendriją“ Susitarimo tekste atitinkamais atvejais turi būti suprantamos kaip nuorodos į „Europos Sąjungą“.“
3 straipsnis
Šis sprendimas įsigalioja jo priėmimo dieną.
Priimta Briuselyje 2011 m. vasario 21 d.

EuroVoc Classification:
Level 1: 100154
100162
100144
100143
Level 2: 100170
100176
100241
100287
Level 3: 3461
2167
4505
4060
All Descriptors: 3466
3722
4060
4505